विवादों के बाद बदलावों के साथ मेकर्स ने रिलीज किया ट्रेलर, फैंस से मिल रहा पॉजिटिव रिस्पॉन्स
Adipurush (Official Trailer) Update; Grand Launch Event in Mumbai मंगलवार को मेकर्स ने मुंबई के PVR जुहू में फिल्म का भव्य ट्रेलर लॉन्च इवेंट रखा, जिसमें लोगों
प्रभास और कृति सेनन स्टारर आदिपुरुष का मचअवेटेड ट्रेलर रिलीज हो चुका है। मंगलवार को मेकर्स ने मुंबई के PVR जुहू में फिल्म का भव्य ट्रेलर लॉन्च इवेंट रखा, जहां ट्रेलर को लोगों के बीच डिजिटली रिलीज किया गया। ट्रेलर देखकर यह अंदाजा लगाया जा रहा है कि भारी विवाद और VFX को लेकर बने मजाक के बाद, मेकर्स ने फिल्म के सीन्स में कई बडे़ बदलाव किए हैं। ट्रेलर रिलीज होने के बाद से ही सोशल मीडिया #आदिपुरुष ट्रेंड कर रहा है।
रामचरित मानस की चौपाई से शुरू हुआ फिल्म का ट्रेलर
ट्रेलर की शुरुआत पवन पुत्र हनुमान से होती है। बैकग्राउंड में रामचरित मानस की चौपाई 'मंगल भवन अ मंगल हारी' सुनाई देती है। हनुमान के गेटअप में देवदत्त नागे कहते हैं-'यह कहानी मेरे प्रभु श्री राम की है, जो मानव से भगवान बन गए। युग युगांतर से जीवित यह कहानी है रामायण की।' इस डायलॉग के दौरान ट्रेलर में प्रभु श्रीराम के गेटअप में प्रभास, सीता के किरदार में कृति सेनन और लक्ष्मण के किरदार में सनी की झलक देखने को मिलती है। आदिपुरुष को 16 जून को तमिल, तेलुगु, हिंदी, मलयालम और कन्नड़ में रिलीज किया जाएगा।
विवाद को देखते हुए ट्रेलर में दिखे बड़े बदलाव
इसके बाद अगला सीन सीता हरण का है, जिसमें साधु के गेटअप में सैफ अली खान और माता सीता के किरदार में कृति सेनन की झलक देखने को मिलती हैं। इसके बाद राम सीता को खोजते नजर आते हैं और सीता अशोक वाटिका में उनका इंतजार करती हैं। इस बीच प्रभु राम और माता सीता के बीच बिताए पुराने पलों की झलक देखने को मिलती है।
3 मिनट 19 सेकेंड के इस ट्रेलर में बाकी के ट्रेलर में रामायण के जुड़े अन्य किरदारों को दिखाने की कोशिश की गई है। ट्रेलर देखकर ऐसा अंदाजा लगाया जा सकता है डायरेक्टर ओम राउत ने विवाद को देखते हुए फिल्म में कई बड़े बदलाव किए हैं। वहीं VFX को भी पहले से बेहतर बनाने की कोशिश की गई है।
फैंस से मिल रहा पॉजिटिव रिस्पॉन्स
फैंस लंबे समय से इस मचअवेटेड फिल्म का इंतजार कर रहे हैं। ऐसे में फिल्म के ट्रेलर को लेकर लोगों का पॉजिटिव रिस्पॉन्स देखने को मिल रहा है। फैंस के गानें के बैकग्राउंड, किरदार और VFX से संतुष्ट नजर आ रहे हैं। एक फैन ने कमेंट सेक्शन में लिखा- 'जब एक फिल्म मेकर आपके फीडबैक पर ध्यान देता है और ऑडियंस के बारे में सोचते हुए काम करता है। आदिपुरुष की पूरी टीम की सक्सेस के लिए प्रर्थना।'
दूसरे फैन ने लिखा- न सिर्फ तेलुगु बल्कि हिंदी ऑडियंस भी प्रभास को बेहद पसंद करती है। तीसरे फैन ने लिखा- प्रभास रिकॉर्ड तोड़ते नहीं, बल्कि वो रिकॉर्ड बनाते हैं। उन्होंने 1 घंटे में 2 मिलियन से ज्यादा व्यूज हासिल किए। चौथे फैन ने लिखा- जय श्री राम, मनोज मुंतशिर और शरद केलकर ने बेहतरीन काम किया है।
बुरी तरह ट्रोलिंग का शिकार हुई थी आदिपुरुष, बैन करने की उठी थी मांग
पिछले साल मेकर्स ने दशहरा के मौके पर अयोध्या में आदिपुरुष का भव्य टीजर लॉन्च किया था, जिसे ऑडियंस से बहुत खराब रिस्पॉन्स मिला था। इतना नहीं किरदारों के खराब लुक और VFX के चलते फिल्म मजाक का पात्र बनी थी। साथ ही फिल्म पर धार्मिक भावनाएं आहत करने के आरोप लगे थे और इसे बैन करने की मांग की गई थी। हालांकि, इस ट्रेलर में मेकर्स से उन सभी विवादित सीन्स हटा लिए है।